Diari Oficial de la Generalitat Valenciana


Sumari del DOGV 6765, del 02-05-2012 (2012/4108)

ORDE 7/2012, de 13 d'abril, de la Conselleria de Turisme, Cultura i Esport, per la qual es convoquen ajudes per al foment i el suport d'activitats culturals, organitzades amb motiu de festes populars i tradicionals.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4108


Data del document
:   13-04-2012

Organisme emissor
:   Conselleria de Turisme, Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDE 7/2012, de 13 d'abril, de la Conselleria de Turisme, Cultura i Esport, per la qual es convoquen ajudes per al foment i el suport d'activitats culturals, organitzades amb motiu de festes populars i tradicionals. [2012/4108]
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i modificat per la Llei Orgànica 1/2006, de 10 d'abril, establix en l'article 49.1.4 la competència exclusiva de la Generalitat en matèria de cultura. El Decret 5/2011, de 21 de juny, del president de la Generalitat, pel qual es determinen les conselleries amb què s'organitza l'Administració de la Generalitat, assigna a la Conselleria de Turisme, Cultura i Esport les competències en matèria de promoció cultural. Així mateix, corresponen a esta conselleria les competències en matèria de promoció cultural i patrimoni cultural d'acord amb el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.
El patrimoni cultural valencià és un dels principals senyals d'identitat del poble valencià i el testimoni de la seua contribució a la cultura universal. Els béns que l'integren constituïxen un llegat patrimonial d'inapreciable valor, la conservació i l'enriquiment del qual correspon a tots els valencians i especialment a les institucions i als poders públics que els representen.
Part d'eixe patrimoni cultural el constituïx la denominada cultura popular i tradicional, entesa com el conjunt de manifestacions de la memòria i de la vida col·lectiva del poble valencià. Les festes, les tradicions, els costums, la música, els balls i les danses, les representacions, el folklore, els usos, les tècniques i els coneixements, tots els quals són tradicionals, així com també qualsevol altra manifestació de caràcter popular i tradicional, són mereixedors de promoció, investigació i difusió per part de la conselleria amb competències sobre esta matèria, com a expressió viva i actual que són del caràcter del poble valencià.
Per tot això, fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991,
ORDENE
Primer
Es convoca la concessió d'ajudes destinades a finançar el suport i el foment d'activitats culturals i artístiques vinculades a la cultura popular i tradicional del poble valencià i promogudes per entitats sense ànim de lucre que es realitzen al territori de la Comunitat Valenciana durant l'any 2012, i s'aproven les bases per les quals es regix la convocatòria, incloses com a annex I en esta orde.
Segon
L'import màxim global de les ajudes a concedir és de 170.000 euros, que s'han de finançar a càrrec dels crèdits del capítol IV, Gastos corrents, línia T3222000 del programa 454.10, Promoció Cultural, del pressupost de la Generalitat per a l'any 2012.
Tercer
Les ajudes concedides mitjançant esta convocatòria no necessiten ser notificades a la Comissió Europea, d'acord amb els articles 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes publiques, perquè no complixen el requisit de l'avantatge econòmic per a una empresa ni el d'un falsejament de la competència que afecte els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea (l'anterior article 87 del Tractat Constitutiu de la Comunitat Europea).
DISPOSICIÓ FINAL
Primera
Es delega en la directora general de Patrimoni Cultural la facultat de concedir estes ajudes i de dictar les resolucions necessàries per al desplegament i l'execució de la present orde.
Segona
La present orde produïx efectes a partir de l'endemà de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Publiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot interposar potestativament un recurs de reposició o directament un recurs contenciós administratiu, en els terminis i davant dels òrgans indicats a continuació:
a) El recurs de reposició ha d'interposar-se davant de la consellera de Turisme, Cultura i Esport en el termini d'un mes a comptar de l'endemà de la publicació.
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 13 d'abril de 2012
La consellera de Turisme, Cultura i Esport,
LOLA JOHNSON SASTRE
Annex I
Bases de la convocatòria per a l'adjudicació d'ajudes per al foment i el suport d'activitats culturals, organitzades amb motiu de festes populars i tradicionals
Primera. Objecte i finalitat
La present convocatòria té com a finalitat contribuir, amb l'atorgament de subvencions, a la programació i l'organització d'activitats culturals i artístiques que, vinculades a la cultura popular i tradicional del poble valencià, realitzen les entitats sense ànim de lucre a la Comunitat Valenciana durant l'any 2012.
A l'efecte d'esta convocatòria, s'entén per cultura popular i tradicional el conjunt de manifestacions de la memòria i de la vida col·lectiva del poble valencià, i en especial les festes, les tradicions, els costums, la música, els balls i les danses, les representacions, el folklore, els usos, les tècniques i els coneixements, tots tradicionals, així com qualsevol altra manifestació de caràcter popular i tradicional.
Segona. Règim de les ajudes
1. La concessió de les ajudes s'ha d'efectuar per mitjà d'un règim de concurrència competitiva.
2. Esta convocatòria es regix per les presents bases, per l'orde que les aprova i, a més, per la Llei 38/2003, de 17 de novembre, General de Subvencions, pel seu Reglament, aprovat pel Reial Decret 887/2006, i pel Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26/06/1991 del Consell de la Generalitat.
Tercera. Beneficiaris i requisits
Dins dels límits pressupostaris i d'acord amb els criteris que establixen les bases, poden sol·licitar les ajudes les comissions i juntes de festes populars i tradicionals de la Comunitat Valenciana, i en especial les associacions culturals i fundacions, la Junta Central Fallera de València, la Federació de les Fogueres de Sant Joan d'Alacant, la Junta de Festes de Castelló i d'altres entitats relacionades amb la celebració de les festes de Falles, Fogueres, Gaiates i Moros i Cristians, que complisquen els requisits següents:
a) Tindre veïnatge administratiu a la Comunitat Valenciana i realitzar les activitats dins del seu àmbit territorial durant l'any 2012.
b) No tindre finalitats lucratives.
c) Disposar d'estructura i capacitat de gestió suficients per a realitzar l'activitat que constituïx l'objecte de la subvenció.
d) No incórrer en les prohibicions per a obtindre la condició de beneficiari indicades en els apartats 2 i 3 de l'article 13 de la Llei 38/2003, de 17 de novembre, General de Subvencions.
Quarta. Nombre màxim d'ajudes
Dins dels límits pressupostaris i d'acord amb els criteris que establixen les bases, es poden concedir un màxim de 150 ajudes, que s'han de destinar a sufragar els gastos corrents generades per les activitats objecte del projecte, de les quals s'exclouen les ocasionades pel manteniment de l'entitat.
Quinta. Activitats subvencionables
Poden obtindre estes ajudes els projectes o les activitats culturals i artístiques que contribuïsquen a la investigació, la recuperació, la promoció, la difusió i l'expressió d'aspectes de la cultura popular i tradicional, d'acord amb la base primera d'esta convocatòria i amb els criteris de valoració de la base deu, i en especial:
a) Activitats dirigides a la recuperació de la música tradicional valenciana vinculada a la festa tradicional o popular.
b) Exposicions d'obra artística, indumentària, etc., que mostren els aspectes singulars de les festes tradicionals i populars.
c) Certàmens literaris vinculats igualment a aspectes de les festes.
d) Actuacions d'investigació, recuperació i difusió dels aspectes culturals i històrics de les festes.
e) Activitats teatrals vinculades a les festes.
f) Activitats que fomenten la participació de la dona en activitats artístiques o culturals vinculades a festes populars o tradicionals.
g) Qualsevol activitat de contingut semblant a les anteriors que contribuïsca a difondre aspectes de la festa.
Sexta. Activitats no subvencionables
Queden exclosos de la convocatòria, a més dels no inclosos en la base tercera i quinta d'esta orde:
a) Els projectes amb un contingut clarament inclòs en altres convocatòries de la Generalitat.
b) Els projectes d'activitats culturals copatrocinats per la Conselleria de Turisme, Cultura i Esport o algun dels seus ens públics.
c) Els projectes promoguts o organitzats per les corporacions locals.
d) Els projectes promoguts o organitzats per centres docents, associacions de pares i mares d'alumnes i associacions d'alumnes, independentment del titular i del nivell d'ensenyament.
e) Els projectes promoguts o organitzats per entitats mercantils i col·legis oficials.
f) Els projectes promoguts o organitzats per associacions i entitats en els fins fundacionals de les quals no figure la realització d'activitats de promoció o difusió de la cultura o dels béns patrimonials o culturals.
g) Els projectes d'activitats culturals que no queden compresos en l'objecte de l'orde d'acord amb la base quinta.
h) Projectes i activitats promoguts i organitzats per entitats literàries, juvenils, esportives, bandes de música i societats musicals.
i) Activitats socials, gastronòmiques, taurines, recreatives, de viatges i similars, així com els monuments fallers, les fogueres, les gaiates, els gastos d'il·luminació i similars.
j) Activitats consistents en el manteniment de l'entitat promotora.
Sèptima. Finançament
1. Les activitats culturals objecte de la present convocatòria s'han de finançar amb els crèdits que figuren consignats a l'efecte en els pressupostos de la Generalitat i amb els pressupostos de què disposen els mateixos beneficiaris.
2. L'import de l'ajuda dependrà del pressupost presentat i dels criteris preferents establits en la base deu.
3. L'import de les subvencions en cap cas podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
4. Els beneficiaris d'estes ajudes hauran d'aportar a càrrec del seu pressupost la part no finançada per la Generalitat.
Octava. Presentació de sol·licituds
1. El termini de presentació de sol·licituds és d'un mes comptat a partir de l'endemà de la publicació d'esta orde en el Diari Oficial de la Comunitat Valenciana.
2. Les sol·licituds, que s'han de formular segons el model de l'imprés normalitzat que s'adjunta a la present orde com a annex Sol·licitud de subvencions de promoció i difusió cultural, s'han d'adreçar a la Conselleria de Turisme, Cultura i Esport, Direcció General de Patrimoni Cultural.
3. Les sol·licituds les han de subscriure els qui representen l'entitat en cada cas, d'acord amb la normativa aplicable. Cada entitat només pot presentar una sol·licitud, que pot integrar una o més activitats.
4. Les sol·licituds han de presentar-se en el Registre General d'esta conselleria, en les direccions territorials de Cultura o a través dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i s'han d'acompanyar de la documentació indicada en l'apartat 6 d'esta base.
5. En cas d'enviament per correu certificat, la presentació de la documentació a l'oficina de correus corresponent s'ha de fer, d'acord amb el que disposa l'article 31 del Reial Decret 1829/1999, de 31 de desembre, pel qual s'aprova el reglament que regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en un sobre obert, a fi que l'exemplar destinat a la Conselleria de Turisme, Cultura i Esport siga datat i segellat abans de ser certificat. En el cas que la sol·licitud no estiga datada ni segellada per l'oficina de correus, es considerarà com a data vàlida de presentació la que figure en l'entrada del Registre de la Conselleria de Turisme, Cultura i Esport.
6. A la sol·licitud s'ha d'adjuntar la documentació següent:
a) Fotocòpia compulsada dels estatuts inscrits davant de l'òrgan públic corresponent.
b) Fotocòpia compulsada del document públic que acredita l'existència i la personalitat jurídica de l'entitat, adaptada, en el cas de les associacions, a la Llei Orgànica 1/2002, de 22 de març, Reguladora del Dret d'Associació.
c) Certificat o fotocòpia compulsada de l'acord, adoptat per l'òrgan de govern corresponent, en què s'aprova sol·licitar la subvenció i es faculta el representant per a subscriure'n la petició.
d) Fotocòpia compulsada del NIF de l'entitat sol·licitant de l'ajuda.
e) Les federacions i tota forma d'agrupació d'entitats associatives o fundacionals han de presentar un certificat actualitzat de la seua secretària que certifique els membres que en formen part.
La compulsa dels documents a què es fa referència en els apartats anteriors la podran fer les oficines de registres on s'entregue la documentació, i preferentment un funcionari de la Conselleria de Turisme, Cultura i Esport, o el secretari de l'ajuntament de la localitat a què pertany l'entitat sol·licitant.
f) Declaració de subvencions, ajudes, ingressos o recursos sol·licitats o concedits per altres organismes públics o privats, en compliment de l'article 30.4 de la Llei 38/2003, de 17 de novembre, General de Subvencions (segons l'apartat D de l'annex de sol·licitud).
g) Declaració responsable de no incórrer en les prohibicions per a obtindre la condició de beneficiari indicades en els apartats 2 i 3 de l'article 13 de la Llei 38/2003, de 17 de novembre, General de Subvencions (segons l'apartat F de l'annex de sol·licitud).
h) Dades bancàries on es vol rebre la subvenció, segons el model Manteniment de tercers proveïdors que es detalla en l'annex Manteniment de tercers.
i) Projecte amb la seua denominació i el seu cost total, així com el desglossament de les activitats per a les quals se sol·licita l'ajuda. A més, cada activitat ha d'indicar la denominació, els objectius, la data, el lloc de realització i la quantificació econòmica.
D'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, la presentació de la sol·licitud per part del sol·licitant de la subvenció comportarà autoritzar la Conselleria de Turisme, Cultura i Esport perquè l'Administració obtinga directament l'acreditació del compliment de les obligacions tributàries i amb la Seguretat Social, així com perquè comprove directament les dades d'identitat (DNI) (apartat E de l'annex de sol·licitud).
No obstant això, el sol·licitant podrà denegar-ne expressament el consentiment, i aleshores haurà d'aportar els certificats següents:
- Certificat positiu de l'Agència Estatal d'Administració Tributària que acredite que el sol·licitant es troba al corrent en les seues obligacions.
- Certificat de la Tresoreria General de la Seguretat Social acreditatiu que el sol·licitant es troba al corrent en el compliment de les seues obligacions amb la Seguretat Social.
- Certificat de les direccions territorials de la Conselleria d'Hisenda i Administració Pública que acredite que el sol·licitant no té deutes de naturalesa tributària amb la Generalitat.
Si el sol·licitant no dóna eixa autorització i és una persona física, haurà d'aportar una còpia del document nacional d'identitat, i si és persona jurídica, una còpia del document nacional d'identitat del representant legal.
7. Si la sol·licitud no complix els requisits exigits en la present base, es requerirà l'interessat perquè en el termini de deu dies corregisca la falta o aporte els documents preceptius, amb la indicació que si no ho fa, es considerà que ha desistit de la seua petició, després de dictar una resolució en el termini previst en l'article 42, tal com s'establix en l'article 71.1 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
8. Els qui així ho vullguen, poden fer la presentació i el registre per mitjans electrònics i sol·licitar que les comunicacions i notificacions es practiquen per la dita via. Estos tràmits tenen plena validesa, d'acord amb les condicions i els requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, la Llei 3/2010, de 5 de maig, de la Generalitat, d'Administració Electrònica de la Comunitat Valenciana, així com en el Decret 18/2004, de 13 de febrer, del Consell, de Creació del Registre Telemàtic de la Generalitat i Regulació de les Notificacions Telemàtiques de la Generalitat. A fi de complir els requisits de seguretat establits, la designació de l'adreça o bústia de correu electrònic, a l'efecte de la pràctica de notificacions a l'interessat, s'ha de correspondre amb la proporcionada per la Generalitat amb domini .
Per a sol·licitar este tipus d'ajudes per via telemàtica, es requerix un certificat de firma electrònica d'entitat emés per l'ACCV . En el cas que l'empresa sol·licitant siga una persona física, serà necessari el certificat de firma electrònica de ciutadà emés per l'ACCV .
La tramitació telemàtica pot fer-se a través del PROP, en l'URL següent:
.
Els documents complementaris de la sol·licitud poden ser aportats telemàticament. En este cas, només s'acceptaran en format pdf i hauran d'estar firmats per mitjà de la plataforma de firma en línia de l'ACCV: .
Novena. Procediment de concessió: instrucció i resolució
1. L'òrgan competent per a la instrucció del procediment de concessió de la subvenció és el Servei de Promoció Cultural i Suport Tècnic de la Direcció General de Patrimoni Cultural.
2. L'òrgan instructor, una vegada completats els expedients i fetes les activitats d'instrucció pertinents, traslladarà els expedients a la comissió indicada en l'apartat següent.
3. Per a l'avaluació de les sol·licituds, d'acord amb l'article 22 de la Llei General de Subvencions, s'ha de constituir una comissió tècnica de valoració, que adaptarà el seu funcionament a les regles generals aplicables als òrgans col·legiats, i que estarà formada per:
- Presidència: la subdirectora general de Patrimoni Cultural i Museus o persona en qui delegue.
- Vicepresidència: el cap del Servici de Promoció Cultural i Suport Tècnic.
- Vocals: directors/es territorials de Turisme, Cultura i Esport d'Alacant, Castelló i València o la persona en qui deleguen.
- Secretària: un/a tècnic/a del Servici de Promoció Cultural i Suport Tècnic, amb veu i vot, nomenat/ada pel cap del Servici .
4. La comissió tècnica de valoració, atenent les sol·licituds presentades i el seu interés, emetrà un informe d'avaluació de les sol·licituds d'acord amb els criteris de la base deu. En eixe informe, amb l'expressió succinta dels motius en què ha basat la valoració i ponderació de les sol·licituds, ha d'establir una prelació per orde de major a menor puntuació. A més, hi pot efectuar recomanacions relatives a l'import de les subvencions que facen viables les activitats projectades. En el cas de les estimades, la comissió tècnica de valoració ha de proposar, dins del seu projecte, les activitats de l'entitat i l'import que són objecte de subvenció.
5. En qualsevol moment del procediment, es podrà demanar a l'associació o entitat sol·licitant que complisca qualsevol requisit o realitze un tràmit omés, d'acord amb l'article 76 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú; a este efecte se li concedirà un termini de deu dies a partir de la notificació, amb l'advertència expressa que si no ho fa, es considerarà que ha perdut el dret a tramitar la sol·licitud.
6. L'òrgan instructor, a la vista de l'expedient i de l'informe de la Comissió, ha de formular una proposta de resolució definitiva que elevarà a la directora general de Patrimoni Cultural, que és la competent, per delegació de la consellera, per a resoldre la concessió.
7. Les càrregues, les formes i les condicions de la subvenció s'imputen al beneficiari, el qual no podrà oposar les excepcions que, si és el cas, deriven de les seues relacions jurídiques amb tercers.
8. Les resolucions de concessió podran retrotraure els efectes a l'activitat desplegada abans de la data de les mateixes resolucions, sempre que estiga inclosa en l'exercici en què es concedix l'ajuda.
9. L'anulació o minoració de les ajudes concedides, l'increment de les disponibilitats pressupostàries fixades o qualsevol altra circumstància que puga influir en la distribució d'estes ajudes, podrà donar lloc a una nova resolució de la directora general de Patrimoni Cultural, per a incrementar la quantitat concedida a algun dels beneficiaris o incloure'n d'altres inicialment exclosos, sempre que estos complisquen els requisits de la convocatòria i hagen sigut baremats d'acord amb els criteris de la base deu.
Deu. Criteris d'atorgament de la subvenció. Ponderació
El projecte o les activitats presentades en la sol·licitud d'ajudes han de tindre un contingut cultural o artístic que contribuïsca a la investigació, la recuperació, la promoció, la difusió i l'expressió d'aspectes de la cultura popular i tradicional.
D'acord amb la base primera i, a l'efecte d'esta convocatòria, s'entén per cultura popular i tradicional el conjunt de manifestacions de la memòria i de la vida col·lectiva del poble valencià, i en especial les festes, les tradicions, els costums, la música, els balls i les danses, les representacions, el folklore, els usos, les tècniques i els coneixements, tots tradicionals, així com qualsevol altra manifestació de caràcter popular i tradicional.
Les sol·licituds s'han de valorar d'acord amb els criteris i la puntuació següents:
1. Pel grau de desplegament del projecte i de les activitats, d'acord amb la base quinta, i la coherència entre el contingut i els objectius que el motiven, fins a 10 punts.
És necessari obtindre un mínim de 5 punts en este apartat per a continuar aplicant els criteris d'esta base.
2. Per la situació sociocultural i econòmica del territori on s'ha de dur a terme l'activitat, sempre que puga tindre un impacte generador de noves iniciatives culturals, afavorir el desenrotllament local o potenciar l'atracció turística, fins a 3 punts.
3. Per la difusió i repercussió que puga comportar el projecte o l'activitat en l'àmbit autonòmic, nacional o internacional:
- Difusió en l'àmbit autonòmic, 0,5 punts.
- Difusió en l'àmbit nacional o internacional, 1 punt.
4. Per l'amplitud de públic a qui va dirigit el projecte o l'activitat i que s'hi puga accedir de manera lliure i gratuïta, i ser accessible a la ciutadania en general mes enllà de les persones associades, 1 punt.
5. Per la incidència de l'activitat o del projecte en béns declarats d'interés cultural o en festes declarades d'interés turístic, en qualsevol de les seues categories:
- Sobre béns d'interés cultural: 1 punt.
- Sobre festes d'interés turístic: 1 punt.
6. Per la necessitat de millorar les ofertes de les activitats consolidades abans que col·laborar en l'aparició de noves activitats amb un contingut que no constituïsca una novetat substancial, 1 punt.
7. Activitats dirigides a potenciar la participació de les dones en àmbits culturals de les quals hagen estat tradicionalment excloses: 1 punt.
8. Activitats en les quals s'utilitze el valencià en la seua realització: 0.5 punts.
9. Activitats dirigides a la participació de persones amb qualsevol tipus de discapacitat: 0.5 punts.
10. Activitats dirigides a la participació de persones immigrants per tal d'acostar-les al coneixement de les festes i tradicions pròpies valencianes: 0.5 punts.
Onze. Termini de resolució i notificació
1. El termini màxim per a resoldre i notificar la resolució del procediment és de sis mesos a comptar des de la data en què tinga efectes l'orde d'esta convocatòria. Transcorregut eixe termini sense una resolució expressa, la sol·licitud d'ajuda es considerarà desestimada.
2. La notificació de la resolució s'ha de fer en el termini dels deu dies següents al de l'adopció, d'acord amb els articles 58 i 59 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
3. Contra la resolució, que posa fi a la via administrativa, pot interposar-se potestativament un recurs de reposició davant de l'òrgan que l'ha dictada, en el termini d'un mes si la resolució és expressa i de tres en cas de silenci administratiu, a comptar des de l'endemà del dia en què es produïsca l'acte, o impugnar-la directament davant de l'orde jurisdiccional contenciós administratiu, en el termini de dos mesos si la resolució és expressa i de sis mesos en cas de silenci administratiu, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.
Dotze. Publicitat de les subvencions concedides
Als efectes previstos en l'article 18 de la Llei General de Subvencions, s'ha de publicar en el Diari Oficial de la Comunitat Valenciana la relació de les subvencions concedides d'acord amb les presents bases.
Tretze. Obligacions del beneficiari
Són obligacions del beneficiari:
a) Realitzar l'activitat o les activitats objecte de l'ajuda.
b) Acreditar documentalment la realització de l'activitat i el compliment dels requisits que determinen la concessió o l'obtenció de l'ajuda.
c) Sotmetre's a les actuacions de comprovació de la Conselleria de Turisme, Cultura i Esport, i a qualsevol altra actuació de comprovació i control financer que puga fer la Intervenció General de la Generalitat, i aportar tota la informació que li siga requerida en l'exercici de les actuacions anteriors.
d) Comunicar a la Conselleria de Turisme, Cultura i Esport, Direcció General de Patrimoni Cultural l'obtenció de subvencions, ajudes, ingressos o recursos per a la mateixa finalitat, procedents de qualsevol administració o ens públic o privat.
e) Acreditar abans que es dicte la proposta de resolució de concessió que està al corrent en les obligacions tributàries i amb la Seguretat Social, en la forma que determinen els articles 22 i 23 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i sense perjuí del que establix la Llei 11/2007, de 22 de juny, d'Accés Electrònic dels Ciutadans als Servicis Públics.
f) Fer constar el finançament de la Generalitat, Conselleria de Turisme, Cultura i Esport, en les activitats que es realitzen a partir de la notificació de la resolució de concessió de la subvenció.
g) Conservar els documents justificatius de l'aplicació dels fons rebuts, en la mesura que poden ser objecte de les actuacions de control i comprovació.
h) Les que establisquen la Llei General de Subvencions i la Llei d'Hisenda Pública de la Generalitat Valenciana.
L'incompliment de les obligacions anteriors serà causa de l'exigència de les responsabilitats o sancions corresponents segons la legislació vigent.
Catorze. Manteniment de condicions
Qualsevol alteració de les condicions tingudes en compte per a la concessió de la subvenciói, en tot cas, l'obtenció concurrent d'altres subvencions o ajudes concedides per altres administracions o ens públics o privats, poden donar lloc a la modificació o revocació de la resolució de concessió, així com al reintegrament de les quantitats percebudes, en el termini establit per l'article 37 de la Llei 38/2003, de 17 de novembre, General de Subvencions, i les bases d'esta convocatòria.
Quinze. Justificació i pagament de les ajudes
1. Els beneficiaris estan obligats a justificar la realització de la totalitat de les activitats objecte de la subvenció, així com a acreditar els gastos produïts. Queden excloses de justificació aquells gastos i activitats que no s'ajusten a les bases d'esta convocatòria.
2. El pagament de les ajudes es farà una vegada realitzades les activitats, d'acord amb la sol·licitud presentada i en el termini fixats per la resolució de concessió.
3. El pagament de les ajudes establides en la present orde s'ha de fer d'acord amb la Llei 38/2003, de 17 de novembre, General de Subvencions; el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991 (DOGV del 17.07.1991); la Llei de la Generalitat Valenciana de Pressupostos per a l'exercici de 2012; les presents bases, i la resolució de concessió.
4. Per a poder efectuar el pagament, els beneficiaris han de presentar abans de l'1 de novembre de 2012 la documentació següent:
- Original o fotocòpia confrontada a les oficines de registre on s'entregue la documentació, i preferentment per un funcionari de la Conselleria de Turisme, Cultura i Esport, o pel secretari de l'ajuntament de la localitat, de les factures o dels justificants de gastos de les activitats realitzades durant l'any 2012 el total dels quals siga igual o superior a l'ajuda concedida.
- Imprés omplit de l'annex Memòria justificativa de les activitats realitzades.
- Memòria d'actuació, en què s'han d'indicar de manera detallada les activitats subvencionades i realitzades d'acord amb les bases de la convocatòria i la resolució d'adjudicació de les ajudes, amb la denominació, la quantificació econòmica, el grau de consecució dels objectius marcats, la data i el lloc de realització.
- A la memòria s'ha d'adjuntar un model dels documents, díptics, tríptics, cartells, revistes, llibres, còpies audiovisuals o qualsevol altre format sobre el qual haja quedat constància de l'activitat realitzada i subvencionada.
- Acreditació, si és procedent, del compliment de les obligacions i condicions establides en la resolució.
5. Una vegada conclòs el termini sense haver presentat la documentació indicada, l'ajuda quedarà sense efecte i se n'arxivarà l'expedient prèvia tramitació d'expedient administratiu en el qual es donarà audiència a la persona interessada.